ddrg/super_eurlex huggingface dataset:
Úradný vestník L 023 , 27/01/1989 S. 0019 - 0020

Fínske špeciálne vydanie: Kapitola 2 Zväzok 7 S. 0003

Švédske špeciálne vydanie: Kapitola 2 Zväzok 7 S. 0003



Nariadenie Komisie (EHS) č. 184/89 z 25. januára 1989 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a Spoločnom colnom sadzobníku, naposledy zmenené a doplnené nariadením (EHS) č. 20/89 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry pripojenej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá platia tiež pre každú inú nomenklatúru, ktorá je na nej úplne alebo sčasti založená a ktorá k nej pridáva ďalšie triedenie a ktorá je zriadená osobitnými ustanoveniami spoločenstva s cieľom uplatniť sadzobné alebo iné opatrenia týkajúce sa obchodu s tovarom; keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu musí byť zatriedený do zodpovedajúceho kódu KN, ktorý sa nachádza v stĺpci 2 na základe odôvodnenia uvedeného v stĺpci 3; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do zodpovedajúceho kódu KN, ktorý sa nachádza v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. januára 1989 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | Tekutý prípravok obsahujúci sodné a vápenaté kazeináty, sójový proteín, sójový lecitín, kukuričný olej, sójový olej, triglyceridy so strednedlhým reťazcom, maltodextríny, minerály, vitamíny a vodu, ktorý je tiež možné podávať hadičkou. | 22029010 | Zatriedenie je určené ustanoveniami všeobecných pravidiel odseky 1 a 6 pre interpretáciu kombinovanej nomenklatúry, poznámkou 1 písmeno a) ku kapitole 30 a znením kódov KN 2202 a 220290 a 22029010. | --------------------------------------------------
Úradný vestník L 390 , 30/12/1989 S. 0001 - 0002

Fínske špeciálne vydanie: Kapitola 7 Zväzok 3 S. 0194

Švédske špeciálne vydanie: Kapitola 7 Zväzok 3 S. 0194



Nariadenie Rady (EHS) č. 4058/89 z 21. decembra 1989 o stanovení sadzieb za cestnú prepravu tovaru medzi členskými štátmi RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 75, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže politika týkajúca sa dopravných sadzieb tvorí dôležitý aspekt spoločnej dopravnej politiky, ktorú má podľa zmluvy zabezpečiť Rada; keďže platnosť nariadenia Rady (EHS) č. 3568/83 z 1.12.1983 o stanovení sadzieb pre cestnú prepravu tovaru medzi členskými štátmi [4], v znení nariadenia (EHS) č. 1991/88 [5], uplynie 31. decembra 1989 a keďže je v článku 20 stanovené, že Rada musí rozhodnúť na základe návrhu Komisie o nasledovných úpravách sadzieb pre takúto prepravu; keďže voľné stanovenie sadzieb pre cestnú prepravu tovaru, ako o tom rozhodla Rada, je najvhodnejší tarifný systém pre vytvoreniu voľného dopravného trhu, pre ciele vnútorného trhu a pre potrebu jednotného uplatňovania tarifného systému v rámci spoločenstva; keďže takýto tarifný systém je takisto vhodný pre špecifickú situáciu príslušného odvetvia; keďže by malo byť možné monitorovať trendy sadzieb v nákladnej doprave, PRIJALA TOTO NARIADENIE: Článok 1 Toto nariadenie sa uplatňuje pre cestnú prepravu tovaru medzi členskými štátmi v prenájme a za úhradu dokonca aj vtedy, ak v priebehu takejto prepravy je časť cesty vykonaná: - tranzitom cez tretí štát, alebo - cestným vozidlom, ktoré je prepravované inými dopravnými prostriedkami bez toho, aby sa medzitým prekladal tovar. Článok 2 S účinnosťou od 1. januára 1990 sa prepravné sadzby uvedené v článku 1 stanovia voľnou dohodou medzi stranami uzatvárajúcimi zmluvu o nákladnej preprave. Článok 3 1. Vzhľadom na zavedenie konečného systému pre pozorovanie trhov prepravy tovaru, prepravné podniky, zasielatelia a sprostredkovatelia nákladnej dopravy a iní dopravní agenti majú na požiadanie príslušných orgánov svojich členských štátov oznámiť akékoľvek informácie týkajúce sa sadzieb účtovaných v medzinárodnej cestnej preprave tovaru. 2. Informácie získané pri vykonávaní tohto nariadenia podliehajú služobnému tajomstvu. 3. Členské štáty zašlú Komisii na požiadanie akékoľvek informácie, ktoré majú k dispozícii. Článok 4 1. Členské štáty vo vhodnej dobe prijmú zákony, právne predpisy a správne opatrenia nevyhnutné na vykonávanie tohto nariadenia a informujú o tom Komisiu. 2. Členské štáty si majú medzi sebou a Komisii pomáhať pri uplatňovaní tohto nariadenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1989 Za Radu predseda E. Cresson [1] Ú. v. ES C 152, 20.6.1989, s. 8. [2] Ú. v. ES C 323, 27.12.1989. [3] Ú. v. ES C 329, 30.12.1989. [4] Ú. v. ES L 359, 22.12.1983, s. 1. [5] Ú. v. ES L 176, 7.7.1988, s. 5. --------------------------------------------------
Úradný vestník L 310 , 26/10/1989 S. 0049 - 0049

Fínske špeciálne vydanie: Kapitola 11 Zväzok 15 S. 0167

Švédske špeciálne vydanie: Kapitola 11 Zväzok 15 S. 0167



Nariadenie Rady (EHS) č. 3172/89 zo 16. októbra 1989 o uplatňovaní rozhodnutia č. 2/89 Rady pre spoluprácu EHS — Egypt, ktorým sa mení a dopĺňa v dôsledku pristúpenia Španielska a Portugalska do Európskych spoločenstiev protokol, ktorý sa týka definície pojmu "pôvodné výrobky" a metód administratívnej spolupráce RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na nariadenie Rady (EHS) č. 2573/87 z 11. augusta 1987 ustanovujúce dojednania pre obchod medzi Španielskom a Portugalskom na jednej strane a Alžírskom, Egyptom, Jordánskom, Libanonom, Tuniskom a Tureckom na strane druhej [1], najmä na jeho článok 23, so zreteľom na návrh Komisie, keďže článok 7 rozhodnutia 87/456/EZUO zástupcov vlád členských štátov, ktorí sa stretli v rámci Rady, z 11. augusta 1987, ustanovujúci dojednania pre obchod medzi Španielskom a Portugalskom na jednej strane a Alžírskom, Egyptom, Jordánskom, Libanonom a Tuniskom na strane druhej s výrobkami spadajúcimi pod Zmluvu o založení EZUO [2], stanovuje, že nevyhnutné zmeny pravidiel pôvodu prijaté radami pre spoluprácu v dôsledku pristúpenia Španielska a Portugalska sa uplatňujú na výrobky, na ktoré sa vzťahuje uvedené rozhodnutie; keďže na základe článku 25 protokolu, ktorý sa týka definície pojmu "pôvodné výrobky" a metód administratívnej spolupráce, Rada pre spoluprácu EHS — Egypt prijala rozhodnutie č. 2/89, ktorým sa mení a dopĺňa uvedený protokol s cieľom zohľadniť pristúpenie Španielska a Portugalska do Európskych spoločenstiev; keďže uvedené rozhodnutie by sa malo uplatňovať v spoločenstve, PRIJALA TOTO NARIADENIE: Článok 1 V spoločenstve sa uplatňuje rozhodnutie č. 2/89 Rady pre spoluprácu EHS — Egypt. Text rozhodnutia je pripojený k tomuto nariadeniu. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Uplatňuje sa s účinnosťou od 1. septembra 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 16. októbra 1989 Za Radu predseda M. Delebarre [1] Ú. v. ES L 250, 1.9.1987, s. 1. [2] Ú. v. ES L 250, 1.9.1987, s. 112. --------------------------------------------------
Úradný vestník L 083 , 30/03/1990 S. 0078 - 0079

Fínske špeciálne vydanie: Kapitola 15 Zväzok 9 S. 0185

Švédske špeciálne vydanie: Kapitola 15 Zväzok 9 S. 0185



Nariadenie Komisie (Euratom) č. 770/90 z 29. marca 1990, ktorým sa stanovujú najvyššie povolené úrovne rádioaktivity v krmivách spôsobenej jadrovou haváriou alebo iným prípadom rádiologického núdzového stavu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (Euratom) č. 3954/87 z 22. decembra 1987, stanovujúce najvyššie povolené hodnoty rádioaktivity v potravinách a krmivách, spôsobenej jadrovou haváriou alebo iným prípadom rádiologického núdzového stavu [1], zmenené a doplnené nariadením (Euratom) č. 2218/89 [2], a najmä na jeho článok 7, keďže v súlade s nariadením (Euratom) č. 3954/87 má Komisia prijať najvyššie povolené úrovne rádioaktivity, ktoré sa majú používať pre krmivo; keďže bola konzultovaná skupina expertov určených vedeckým a technickým výborom podľa článku 31 zmluvy o Euratome; keďže zváženie relatívnych množstiev jednotlivých rádionuklidov, ktoré budú pravdepodobne vypustené v prípade jadrovej havárie v spojitosti s ich polčasom rozpadu a prenosom z krmiva do mäsových výrobkov, vedie k záveru, že maximálne povolené úrovne rádioaktivity krmiva sú potrebné iba pre izotopy cézia; keďže opatrenia poskytnuté v tomto nariadení sú v súlade so stanoviskom ad hoc výboru zriadeného na základe nariadenia (Euratom) č. 3954/87, PRIJALA TOTO NARIADENIE: Článok 1 Maximálne povolené úrovne rádioaktívnej kontaminácie krmiva sú stanovené v prílohe. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. marca 1990 Za Komisiu Carlo Ripa di Meana člen Komisie [1] Ú. v. ES L 371, 30.12.1987, s. 11. [2] Ú. v. ES L 211, 22.7.1989, s. 1. -------------------------------------------------- PRÍLOHA Maximálne povolené úrovne rádioaktivity (cézium-134 a cézium-137) v krmivách Zvieratá | Bq/kg | Prasatá | 1250 | Hydina, jahňatá, teľce | 2500 | Iné | 5000 | --------------------------------------------------
Úradný vestník L 125 , 15/05/1990 S. 0027 - 0027



Nariadenie Rady (EHS) č. 1237/90 z 25. apríla 1990, o uzatvorení dohody medzi Európskym hospodárskym spoločenstvom a Sierraleonskou republikou o rybolove pred pobrežím Sierra Leone RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na Akt o pristúpení Španielska a Portugalska, najmä na článok 155 odsek 2 písmeno b), so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo a Sierraleonská republika rokovali o dohode a iniciovali tú dohodu o rybolove pred pobrežím Sierra Leone, ktorá rybárom spoločenstva poskytuje možnosti rybolovu vo vodách patriacich do zvrchovanosti alebo súdnej právomoci Sierra Leone; keďže podľa článku 155 odsek 2 písmeno b) Aktu o pristúpení Rada určí primerané postupy na zohľadnenie všetkých alebo časti záujmov Kanárskych ostrovov pri prijímaní rozhodnutí, od prípadu k prípadu, najmä vzhľadom na uzatvorenie dohôd o rybolove s tretími štátmi; keďže v predmetnom prípade je potrebné určiť uvedené postupy; keďže je v záujme spoločenstva schváliť uvedenú dohodu, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a Sierraleonskou republikou o rybolove pred pobrežím Sierra Leone sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Vzhľadom na zohľadnenie záujmov Kanárskych ostrovov dohoda uvedená v článku 1 a, pokiaľ je to potrebné na jej uplatňovanie, ustanovenia spoločnej rybolovnej politiky, ktoré sa týkajú zachovania rybolovných zdrojov a hospodárenia s nimi, sa uplatňujú aj na plavidlá plaviace pod zástavou Španielska, ktoré sú trvalo zaznamenané v registroch príslušných úradov na miestnej úrovni ( ) na Kanárskych ostrovoch, podľa podmienok definovaných v poznámke 6 k prílohe I k nariadeniu Rady (EHS) č. 1135/88 o definícii pojmu "pôvodné výrobky" a o metódach administratívnej spolupráce pri obchodovaní medzi colným územím spoločenstva, Ceuty a Melilly a Kanárskych ostrovov [3], zmeneného a doplneného nariadením (EHS) č. 3902/89 [4]. Článok 3 Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo. Článok 4 Toto nariadenie nadobúda účinnosť tretí deň nasledujúci po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. apríla 1990 Za Radu predseda M. O'Kennedy [1] Ú. v. ES C 55, 7.3.1990, s. 9 [2] Ú. v. ES C 113, 7.5.1990 [3] Ú. v. ES L 114, 2.5.1988, s. 1 [4] Ú. v. ES L 375, 23.12.1989, s. 5 --------------------------------------------------
Úradný vestník L 212 , 09/08/1990 S. 0001 - 0002

Fínske špeciálne vydanie: Kapitola 11 Zväzok 16 S. 0053

Švédske špeciálne vydanie: Kapitola 11 Zväzok 16 S. 0053



Nariadenie Rady (EHS) č. 2321/90 z 24. júla 1990 o uzatvorení dohody medzi Európskym hospodárskym spoločenstvom a Kapverdskou republikou o rybolove pred pobrežím Kapverd RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na Akt o pristúpení Španielska a Portugalska, najmä na článok 155 odsek 2 písmeno b), so zreteľom na návrh Komisie, so zreteľom na stanovisko Európskeho parlamentu [1], keďže spoločenstvo a Kapverdy rokovali o dohode a iniciovali tú dohodu o rybolove, ktorá rybárom spoločenstva poskytuje možnosti rybolovu vo vodách patriacich do zvrchovanosti alebo súdnej právomoci Kapverd; keďže podľa článku 155 odsek 2 písmeno b) Aktu o pristúpení Rada určí primerané postupy na zohľadnenie všetkých alebo časti záujmov Kanárskych ostrovov pri prijímaní rozhodnutí, od prípadu k prípadu, najmä vzhľadom na uzatvorenie dohôd o rybolove s tretími štátmi; keďže v predmetnom prípade je potrebné určiť uvedené postupy; keďže je v záujme spoločenstva schváliť túto dohodu, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a Kapverdskou republikou o rybolove pred pobrežím Kapverd sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Vzhľadom na zohľadnenie záujmov Kanárskych ostrovov dohoda uvedená v článku 1 a, pokiaľ je to potrebné na jej uplatňovanie, ustanovenia spoločnej rybolovnej politiky, ktoré sa týkajú zachovania rybolovných zdrojov a hospodárenia s nimi, sa uplatňujú aj na plavidlá plaviace sa pod zástavou Španielska, ktoré sú trvalo zaznamenané v registroch príslušných úradov na miestnej úrovni ("registros de base") na Kanárskych ostrovoch, podľa podmienok presne určených v poznámke 6 k prílohe I k nariadeniu Rady (EHS) č. 1135/88 o definícii pojmu "pôvodné výrobky" a o metódach administratívnej spolupráce pri obchodovaní medzi colným územím spoločenstva, Ceuty a Melilly a Kanárskych ostrovov [2], zmeneného a doplneného nariadením (EHS) č. 3902/89 [3]. Článok 3 Predseda Rady predloží oznámenie, ktoré ustanovuje článok 14 uvedenej dohody [4]. Článok 4 Toto nariadenie nadobúda účinnosť tretí deň nasledujúci po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. júla 1990 Za Radu predseda C. Mannino [1] Stanovisko doručené 13. júla 1990 (zatiaľ neuverejnené v Úradnom vestníku). [2] Ú. v. ES L 114, 2.5.1988, s. 1. [3] Ú. v. ES L 375, 23.12.1989, s. 5. [4] Generálny sekretariát Rady uverejní dátum nadobudnutia účinnosti dohody v Úradnom vestníku Európskych spoločenstiev. --------------------------------------------------
Úradný vestník L 257 , 21/09/1990 S. 0001 - 0002

Fínske špeciálne vydanie: Kapitola 11 Zväzok 16 S. 0083

Švédske špeciálne vydanie: Kapitola 11 Zväzok 16 S. 0083



Nariadenie Rady (EHS) č. 2698/90 zo 17. septembra 1990, ktorým sa mení a dopĺňa nariadenie (EHS) č. 3906/89 na rozšírenie hospodárskej pomoci do ostatných krajín strednej a východnej Európy RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže spoločenstvo a jeho členské štáty sa spolu s niektorými nečlenskými krajinami rozhodli pre zosúladené kroky formovania opatrení, na podporu procesu hospodárskych a sociálnych reforiem prebiehajúcich v Maďarsku a Poľsku; keďže nariadenie (EHS) č. 3906/89 [3] stanovuje podmienky poskytnutia hospodárskej pomoci týmto krajinám; keďže Skupina 24 krajín a spoločenstvo sa na svojom ministerskom stretnutí dňa 4. júla 1990 zhodli, že situácia v niektorých ostatných krajinách strednej a východnej Európy potvrdzuje oprávnenosť rozšírenia hospodárskej, reštrukturalizačnej pomoci aj na tieto krajiny; keďže z dôvodov primeraného financovania spoločenstva musia byť vo všeobecnom rozpočte Európskych spoločenstiev zapracované každoročne primerané opatrenia, PRIJALA TOTO NARIADENIE: Článok 1 Nariadenie (EHS) č. 3906/89 sa týmto mení a dopĺňa takto: 1. Názov sa nahrádza takto: "Nariadenie Rady (EHS) č. 3906/89 z 18. decembra 1989 o hospodárskej pomoci niektorým krajinám strednej a východnej Európy." 2. Článok 1 sa nahrádza takto: "Článok 1 Spoločenstvo sprístupní hospodársku pomoc krajinám strednej a východnej Európy uvedeným v prílohe, v súlade s kritériami stanovenými v tomto nariadení." 3. Článok 2 sa vypúšťa. 4. V článku 3(1): - "v Poľsku a Maďarsku" a "Maďarsku a Poľsku" sa nahrádzajú slovami "v krajinách uvedených v článku 1" respektíve "krajín uvedených v článku 1" - pridáva sa nasledovný pododsek: "Pomoc môže byť tiež použitá na poskytnutie humanitárnej podpory." 5. V článku 7(1) a článku 9(1) "Poľska a Maďarska" a "v Poľsku a Maďarsku" sa nahrádzajú slovami "krajín uvedených v článku 1" respektíve "v krajinách uvedených v článku 1" 6. Pripája sa nasledovná príloha: " PRÍLOHA BULHARSKO ČESKOSLOVENSKO NEMECKÁ DEMOKRATICKÁ REPUBLIKA MAĎARSKO POĽSKO RUMUNSKO JUHOSLÁVIA. " . Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. septembra 1990 Za Radu predseda G. De Michelis [1] Ú. v. ES C 191, 31. 7. 1990, s. 17. [2] Ú. v. ES C 231, 17. 9. 1990. [3] Ú. v. ES L 375, 23. 12. 1989, S. 11. --------------------------------------------------
Úradný vestník L 295 , 26/10/1990 S. 0002 - 0002

Fínske špeciálne vydanie: Kapitola 11 Zväzok 16 S. 0104

Švédske špeciálne vydanie: Kapitola 11 Zväzok 16 S. 0104



Nariadenie Rady (EHS) č. 3069/90 z 22. októbra 1990, ktorým sa znova menia a dopĺňajú články 6 a 17 Protokolu týkajúceho sa pojmu "pôvodné výrobky" a metód administratívnej spolupráce k Dohode o spolupráci medzi Európskym hospodárskym spoločenstvom a Egyptskou arabskou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže 18. januára 1977 bola podpísaná Dohoda o spolupráci medzi Európskym hospodárskym spoločenstvom a Egyptskou arabskou republikou [1] a nadobudla platnosť 1. novembra 1978; keďže článok 6 Protokolu týkajúceho sa definície pojmu "pôvodné výrobky" a metód administratívnej spolupráce k uvedenej dohode [2] (ďalej len "protokol"), zmenený a doplnený rozhodnutím č. 1/81 [3] Rady pre spoluprácu, ustanovuje, že v prípade automatickej zmeny v základnom dátume uplatniteľnom na sumy vyjadrené v ECU, spoločenstvo môže zaviesť v prípade potreby upravené sumy; keďže ekvivalentná hodnota ECU v určitých národných menách bola 1. októbra 1988 nižšia ako odpovedajúca hodnota k 1. októbru 1986; keďže automatická zmena základného dátumu by v prípade prevodu na príslušné národné meny mala účinok zníženia limitov, ktoré dovoľujú predkladanie zjednodušeného dokumentárneho dôkazu; keďže kvôli tomu, aby sa zabránilo tomuto účinku, je potrebné zvýšiť takéto limity vyjadrené v ECU, PRIJALA TOTO NARIADENIE: Článok 1 Týmto sa protokol mení a dopĺňa takto: 1. V druhom pododseku článku 6 ods. 1 sa 2590 ECU nahrádza čiastkou 2820 ECU; 2. V článku 17 ods. 2 sa 180 ECU nahrádza čiastkou 200 ECU a 515 ECU čiastkou 565 ECU. Článok 2 Toto nariadenie nadobúda účinnosť 1. novembra 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. októbra 1990 Za Radu predseda G. De Michelis [1] Ú. v. ES L 266, 27.9.1978, s. 2. [2] Ú. v. ES L 266, 27.9.1978, s. 30. [3] Ú. v. ES L 357, 12.12.1981, s. 6. --------------------------------------------------
Úradný vestník L 295 , 26/10/1990 S. 0003 - 0003

Fínske špeciálne vydanie: Kapitola 11 Zväzok 16 S. 0105

Švédske špeciálne vydanie: Kapitola 11 Zväzok 16 S. 0105



Nariadenie Rady (EHS) č. 3070/90 z 22. októbra 1990, ktorou sa znova menia a dopĺňajú články 6 a 17 Protokolu týkajúceho sa pojmu "pôvodné výrobky" a metód administratívnej spolupráce k Dohode o spolupráci medzi Európskym hospodárskym spoločenstvom a Jordánskym hašimovským kráľovstvom RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže dňa 3. mája 1977 bola podpísaná Dohoda o spolupráci medzi Európskych hospodárskym spoločenstvom a Jordánskym hašimovským kráľovstvom [1] a nadobudla platnosť 1. novembra 1978; keďže článok 6 Protokolu týkajúceho sa definície pojmu "pôvodné výrobky" a metód administratívnej spolupráce pripojený k uvedenej dohode [2] (ďalej len "Protokol"), zmenený a doplnený rozhodnutím č. 3/84 [3] Rady pre spoluprácu, ustanovuje, že v prípade automatickej zmeny v základnom dátume uplatniteľnom na sumy vyjadrené v ECU, spoločenstvo môže zaviesť v prípade potreby upravené sumy; keďže ekvivalentná hodnota ECU v určitých národných menách bola 1. októbra 1988 nižšia ako odpovedajúca hodnota k 1. októbru 1986; keďže automatická zmena základného dátumu by v prípade prevodu na príslušné národné meny mala účinok zníženia limitov, ktoré dovoľujú predkladanie zjednodušeného dokumentárneho dôkazu; keďže kvôli tomu, aby sa zabránilo tomuto účinku, je potrebné zvýšiť takéto limity vyjadrené v ECU, PRIJALA TOTO NARIADENIE: Článok 1 Týmto sa mení a dopĺňa Protokol takto: 1. V druhom pododseku článku 6 ods. 1 sa 2590 ECU nahrádza čiastkou 2820 ECU; 2. V článku 17 ods. 2 sa 180 ECU nahrádza čiastkou 200 ECU a 515 ECU čiastkou 565 ECU. Článok 2 Toto nariadenie nadobúda účinnosť 1. novembra 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. októbra 1990 Za Radu predseda G. De Michelis [1] Ú. v. ES L 268, 27.9.1978, s. 2. [2] Ú. v. ES L 268, 27.9.1978, s. 24. [3] Ú. v. ES L 81, 23.3.1985, s. 8. --------------------------------------------------